214 Mckenzie, Santa Fe, NM 87501 (MLS #201805315) :: The Very Best of Santa Fe
MLS #: 201805315
214 Mckenzie Santa Fe, NM 87501 Turkye Wil Oorspronklike Kalifaat Herstel - Joy! Digital
Turkye Wil Oorspronklike Kalifaat Herstel
Ondanks bewerings van ’n wapenstilstand, gaan magte wat deur Turkye gesteun word, voort met hul aanval in strategiese gebiede in die noordooste van Sirië.
Die aanvalle word bygestaan ​​deur Turkse lug- en artillerie aanvalle en bedreig Christene en ander godsdiensminderhede. Baie beskou die inval as die eerste stap in die verwesenliking van president Recep Tayyip Erdogan se droom om ’n groter Turkye te vestig.
Tydens hierdie sogenaamde wapenstilstand is honderde mense gedood, duisende meer gewond en honderdduisende het gevlug. Magte wat deur Turkye gesteun word, het selfs mediese eenhede aangeval.
Baie Christene en ander godsdiens minderhede word in daardie doodsone vasgevang.
“Dit is hul antieke vaderland,” het Charmaine Hedding van die humanitêre hulporganisasie, The Shai Fund, gesê.
’n Turkse kaart toon die buffersone wat Erdogan wil vestig. Hedding het verduidelik dat “antieke Christelike dorpe, mense wat Aramees praat, dieselfde taal as wat Jesus gepraat het … almal langs hierdie sogenaamde buffersone woon.”
Sommige mense glo dat Turkye se leiers van plan is om meer grond in daardie streek as hul eie op te eis.
Onlangs het Turkye se minister van verdediging ’n kaart op sy sosiale media geplaas wat dele van Griekeland, Sirië en Irak as deel van ‘n groter Turkye toon.
Die kaart weerspieël die Ottomaanse nasionale verdrag van 1920 wat lande by Turkye insluit wat volgens die land aan die einde van die Eerste Wêreldoorlog aan hom toegeken moes word.
Albei kaarte sluit die Irakse stede Erbil, Mosul en die olie-ryke gebied Kirkuk by Turkye in.
“Hulle openlike doelwit is om die oorspronklike kalifaat wat in 1924 ontbind is, weer te herstel,” sê Dalton Thomas van Frontier Alliance International.
Hedding sien ’n historiese parallel met die Tweede Wêreldoorlog.
“Ek dink dat wat ons as die Weste gedoen het, is om hierdie sogenaamde buffersone aan Turkye te gee in die hoop om vrede te bewaar — net soos Chamberlain aan Nazi-Duitsland met die Sudete-land gedoen het en ons weet wat toe gevolg het.”